पोट्टि श्रीरामुलु

पोट्टि श्रीरामुलु (तेलुगु : పొట్టి శ్రీరాములు; 16 मार्च 1901 – 15 दिसम्बर 1952) भारत के एक क्रांतिकारी थे। मद्रास राज्य से अलग आंध्र प्रदेश राज्य के निर्माण की मांग को लेकर उन्होने आमरण अनशन किया जिसके कारण अन्ततः उनकी अनशन के 58वे दिन मृत्यु हो गयी। भारत में भाषा के आधार पर राज्यों के निर्माण के निर्णय के पीछे उनकी असामयिक मृत्यु बहुत बड़ा कारण सिद्ध हुई। 

वे महात्मा गांधी के परम भक्त थे। उन्होने जीवन पर्यन्त सत्य, अहिंसा, देशभक्ति और हरिजन उत्थान के लिये कार्य किया।

सन्दर्भ 

भारतीय स्वतंत्रता सेनानी
तेलुगु
आन्ध्र प्रदेश
1901 में जन्मे लोग